b'\n_START_ARTICLE_\nP\xc3\xa4iv\xc3\xa4n Uutiset (1887\xe2\x80\x931889)\n_START_PARAGRAPH_\nP\xc3\xa4iv\xc3\xa4n Uutiset oli Helsingiss\xc3\xa4 vuosina 1887\xe2\x80\x931889 ilmestynyt sanomalehti._NEWLINE_Helsingin ruotsinmieliset perustivat P\xc3\xa4iv\xc3\xa4n Uutiset p\xc3\xa4\xc3\xa4kaupungin suomenmielisten lehtien kilpailijaksi. Sen taustaryhm\xc3\xa4\xc3\xa4n kuuluivat muun muassa kenraali Frithiof Neovius sek\xc3\xa4 professorit C. G. Estlander ja M. W. af Schult\xc3\xa9n. Hyvin toimitettu, mutta mielipidevaikuttajana v\xc3\xa4h\xc3\xa4merkityksinen lehti osoittautui kannattamattomaksi ja se lopetettiin alkuinnostuksen laimennuttua._NEWLINE_Kuudesti viikossa ilmestyneell\xc3\xa4 lehdell\xc3\xa4 oli vuonna 1888 noin 1400 tilaajaa. Sen p\xc3\xa4\xc3\xa4toimittajina ty\xc3\xb6skenteliv\xc3\xa4t Ferdinand von Wright (1888\xe2\x80\x931889) ja V\xc3\xa4in\xc3\xb6 E. Lindbohm (1889).'